Politiet bekræfter nu, at en 85-årig mand har mistet livet i forbindelse med en voldsom brand på Sommervej i Øster Sundby

Den 85-årige beboer af det brændende hus på Sommervej i Øster Sundby har mistet livet. Det oplyser Nordjyllands Politi i et tweet, der også fortæller, at de pårørende er underrettet. Kort før klokken 18 torsdag blev der ringet 112 om en brand på Sommervej i Øster Sundby ved Aalborg. Da brandfolkene fra Nordjyllands Beredskab var ved huset, var det allerede overtændt, og man måtte slå huller i taget på grund af røggasser. Men ilden kom forholdsvis hurtigt under kontrol, lyder det fra beredskabet. Politiet opfordrer folk i området til at lukke døre og vinduer på grund af røgudviklingen, der stammer fra ildløs i etageadskillelsen.